open-index/open-wikipedia-markdown huggingface dataset:
Ferskvannstangkvabbe

**Ferskvannstangkvabbe** (*Salaria fluviatilis*) er en vanlig ferskvannsfisk i middelhavsområdet. Den er blant de få tangkvabbearter som lever i ferskvann.

Den har en langstrakt kropp som er flattrykt fra siden. Lengden varierer mellom 8&ndash;15&nbsp;cm. Hodet er kort, og øyene er rettet oppover. Over hvert øye er det en liten «antenne». Ryggfinnen er udelt og svært lang, noe som gjør at arten ikke kan forveksles med andre europeiske ferskvannsfisker. Kroppen har tverrstriper, men i paringstiden blir hannene nesten svarte.

Arten lever hovedsakelig i elver, men kan også påtreffes i brenningssonen i innsjøer. Den er som andre tangkvabber en bunnfisk og foretrekker områder med grus og steiner. Paringstiden starter når vanntemperaturen passerer 20°&nbsp;C. Hannen finner og utvider en fordypning som egner seg for egglegging. Dette reiret forsvares mot andre hanner i ritualiserte kamper. Flere hunner kan legge egg i det samme reiret. Etterpå vokter og steller hannen eggene i ca. to uker til yngelen klekkes.

Utbredelsen omfatter elver som renner til Middelhavet i Albania, Algerie, Bosnia-Hercegovina, Kroatia, Frankrike, Hellas, Italia, Montenegro, Republikken Makedonia, Marokko, Serbia, Spania, Sveits og Tyrkia. Den finnes også på de store øyene i Middelhavet som har permanent ferskvann: Korsika, Sardinia, Sicilia, Ikaria, Lésvos, Korfu, Kreta, Rhodos og Evvia. Videre finnes den i Jordan-vassdraget og i noen elver som renner til Atlanterhavet fra Den iberiske halvøy, som Guadiana og Guadalquivir. Det er usikkert om arten fortsatt finnes på Kypros.

Selv om denne arten for det meste finnes nær kysten, har den også spredd seg til innsjøer langt oppe i vassdragene som Bourgetsjøen, Annecysjøen og Gardasjøen. I 2010 ble ferskvannstangkvabbe for første gang funnet i Genfersjøen.

Utbredelsen til ferskvannstangkvabbe er et interessant biogeografisk problem. Den er bare funnet i fersk- og brakkvann, og vassdragene den lever i er adskilt av Middelhavet. Den marine *[[Salaria pavo]]*, som er utbredt i det nordøstre Atlanterhavet, Middelhavet og Svartehavet, er den nærmeste slektningen. De to artene skilte antakelig lag i pliocen for omtrent fem millioner år siden. Da åpnet Gibraltarstredet seg, så Middelhavet igjen ble fylt med vann etter å ha vært uttørket en periode.

To populasjoner som tidligere ble regnet til *Salaria fluviatilis* er nå skilt ut som egen arter: *[[Salaria economidisi]]* i den greske Trikhonidasjøen og *[[Salaria atlantica]]* i den marokkanske elva Sebou.

## Litteratur
* 
* 
* 
* 
* 
* 

## Eksterne lenker
* 
* 
* LeMessager.fr – Nouvelle venue, la blennie fluviatile s'est bien acclimatée dans le lac Léman
Robert Calef

**Robert Calef** (født 1648, døpt 2. november i Stanstead i Suffolk i England, død 13. april 1719) var en baptist og kleshandler og forfatter i Boston som kom til de amerikanske koloniene en gang før 1688. 

## Liv og virke
Hans historiske betydning hviler på at han var forfatter av *More Wonders of the Invisible World*, en dristig traktat som han utga i 1700 som et kampskrift mot  puritanske presikanter og geistlige ledere, særlig Cotton Mather, for deres rolle i hekseprosessene i Salem hvor et stort antall mennesker ble offer for justismord og henrettet som hekser. Ettersom ingen utgiver i Boston våget å utgi boken fikk han den trykket i England. Cotton Mather skrev tilfreds om sensuren i sin dagbok: «Det var med stor glede da vi hørte at våre bokselgere var så godt kjent med rettskaffenheten til våre prester, at ingen av dem kunne ha plass til noen av de nidskriftene som ble solgt i deres butikker.» Prost Increase Mather, far til Cotton Mather, demonstrerte mot boken ved å la den offentlige brente boken på Harvard Yard ved Harvard.

Calef mente at det var fullstendig absurd at hekser red «på stokker gjennom luften», og motsatte seg hekseprosessen som førte til en «fanatisk nidkjærhet som vispet opp en blind og særs blodig raseri, ikke mot fiender, eller irreligiøse, lastefulle personer, men (i bedømmelse av nestekjærlighet og å se på som dydige og religiøse som enhver annen de etterlatt seg i dette landet som lidt fra de som voldte dem vondt med den ytterste grad av hardhet.»

Cotton Mather ga svar i boken *Some Few Remarks upon a Scandalous Book* i 1701.

Fra 1702 til 1704 var Calef oppsynsmann for de fattige. I 1707 ble han valgt til meddommer, og i 1710 til administrator av tiende, kirkeskatten. Han pensjonerte seg Roxbury i Massachusetts hvor han hadde kjøpt et sted i 1707 og hvor han satt i byens kommunestyre til han døde i 1719.

## Utgivelser
**[https://web.archive.org/web/20140528100325/http://etext.virginia.edu/etcbin/toccer-new2?id=Bur5Nar.sgm&images=images%2Fmodeng&data=%2Ftexts%2Fenglish%2Fmodeng%2Fparsed&tag=public&part=all More Wonders of the Invisible World]*

## Referanser
Elverum svømmehall

**Elverum svømmehall** ble åpnet høsten 1978.

Svømmehallen har et basseng på 12,5 meter x 25 meter og et lite barnebasseng. Hallen er åpent for publikum alle dager delt inn i morgen og kveldsbad. Svømmehallen blir også leid ut til svømmeklubber og andre interesseorganisasjoner. Dybden i bassenget er fra 1,2 meter til 4 meter på det dypeste. Det finnes også stupåetårn på 1 meter, 3 meter og 5 meter. Hallen har flere aktiviteter og er tilrettelagt barn en dag i uken blant annet med Isfjell på søndager. I kjelleretasjen eksisterer et moderne trimrom. Svømmehallen har bastu.

Elverum svømmehall har også vært arena for innspilling av filmen “Iver” med Erik Næsbak Brenden og Anders Baasmo Christiansen i år 2004, der temaet var en illsint badevakt på jobb.

## Eksterne lenker
* 
* Elverum svømming 
* Nrk om kortfilmen Iver
Ecuador under Panamerikanske leker 2011

**Ecuador under Panamerikanske leker 2011**. Ecuador deltok i de 16. Panamerikanske leker som ble arrangert i Guadalajara i perioden 14. og 30. oktober 2011. De kom på tiendeplass med sju gull-, åtte sølv- og ni bronsemedaljer.
 
## Medaljer

## Medaljevinnerne

## Referanser
Forstørrelsesapparat

Et **forstørrelsesapparat** er en optisk anretning som brukes i mørkerommet for forstørrelse og kopiering av negativ eller positiv film på fotopapir. Apparatet består av lyskilde, negativholder, objektiv og vanligvis et grunnbrett som apparatet er montert på. Forstørrelsesgraden justeres ved å øke eller minske avstanden til grunnbrettet. En fokuseringsmekanisme finnes også alltid. Forstørrelsesapparater finnes i mange forskjellige størrelser etter hvilken filmstørrelse de er laget for å håndtere.

Forstørrelsesapparater klassifiseres vanligvis etter belysningssystemet.

## Belysningsstystem
Det finnes to hovedtyper: kondensor- og diffusorforstørrere. En kondensorforstørrer brukes mest til sort/hvitt-fotografi og benytter seg av kondensorlinser for fordeling og fokusering av lyset. Diffusorforstørrere gir diffust ufokusert lys. Dette skjer vanligvis ved hjelp av en melkehvit plate med et tilhørende lysblandingssystem. Den sistnevnte typen er brukes både i farge- og sort/hvitt-fotografi.
Bryting under Panamerikanske leker 2011

**Bryting under Panamerikanske leker 2011**. Bryting var er av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert om atten titler i fri- og grekersk-romersk stil for både menn og damer. Cuba ble beste nasjon med ni gullmedaljer foran USA med fem.

## Medaljer

## Medaljevinnerne
## Menn
### Gresk-romersk stil

### Fristil

## Damer
### Fristil

## Eksterne lenker
*  Panamerikanske leker 2011
Tennis under Panamerikanske leker 2011

**Tennis under Panamerikanske leker 2011**. Tennis er med som en av flere sporter i de 16. Panamerikanske leker som blir arrangert i Guadalajara i Mexico fra 14. til 30. oktober 2011. Totalt skal det konkurreres om fem titler, single og double for både damer og menn og i mixeddoble.

## Medaljer

### Medaljevinnerne

## Eksterne lenker
*  Panamerikanske leker 2011
Jens O. Sunde

**Jens Olav Sunde** (født 1. mai 1950) er en musiker, manager og arrangør fra Bindal i Nordland. Han har vært en markant skikkelse innen trøndersk rockebransje siden tidlig på 80-tallet som blant annet arrangøren av Trøndersk mesterskap i pop og rock. Sunde sto bak en rekke pop/rockekonserter som ble avholdt i Trondheim i årene 1981 til 1985, og var tidligere arrangerte flere større konserter/dansefester  i Brønnøysund på 1970-tallet. Han var arrangør av Trondheimsfestivalen i Duedalen i 1983. Jens O Sunde var manager for flere trønderske artister på 1980-tallet, blant annet Åge Aleksandersen, Terje Tysland og Hans Rotmo.

Sunde arrangerte turneer med internasjonalt kjente band som Nazareth, Uriah Heep og Bonnie Tyler.

## Musiker
Sunde spilte i band 1969-1979, først «Groovy» sammen med bestekompis Tor Evensen som senere ble bassist i Sambandet og i dag er manager for Åge. Senere ble Sunde med i «Torghatten Band» sammen med Gunnar Pedersen som etterhvert ble gitarist for Åge. Sunde er også en av de mange trommeslagerne som har vært innom Naboens Rockeband.

## Referanser
Fredrik Balkåsen

**Fredrik Balkåsen** (født 13. mai 1989) er en svensk skihopper som representerer Holmens IF.

Han debuterte internasjonalt i 2005. I junior-VM deltok han i 2005, 2006, 2007 og 2009, med 24.-plass i Štrbské Pleso i 2009 som beste individuelle plassering. Han har hovedsakelig konkurrert i kontinentalcupen, der 94.-plass i 2009/10 er hans beste sammennlagtplassering. Han ble nummer 11 sammenlagt i FIS-cupen 2010/11. Balkåsen tok første gang poeng i verdenscupen da han ble nummer 30 i skiflygingsbakken i Harrachov 9. januar 2011. Det ene verdenscuppoenget ga ham 82.-plass sammenlagt sesongen 2010/11.

Balkåsen stilte i VM i Oslo i 2011, men ble diskvalifisert i storbakkekvalifiseringen og greide ikke å kvalifisere seg til rennet i normalbakken. Han ble svensk mester i mellombakke i 2007 og i stor bakke i 2011.

Fredrik Balkåsen er sønn av Per Balkåsen, som var internasjonal skihopper og kombinertløper rundt 1980.

## Referanser


## Kilder
* Svenska Skidförbundet: Backe/nordisk kombination (svenske mestere i skihopping og kombinert, besøkt 22. oktober 2011)
* FIS Ski Jumping: Balkaasen wins title in Sweden (14. mars 2011, besøkt 22. oktober 2011)
* Värmlands Folkblad: Fredrik Balkåsen uttagen i landslaget (23. oktober 2009, besøkt 22. oktober 2011)

## Eksterne lenker
*
Det vanskelige valget

«***Det vanskelige valget***» er en roman av Margit Sandemo fra 1982. Originalens tittel er «**Tre gåtor**», men den har også vært utgitt under tittelen «**Den gåtfulla dörren**». Originalt var det en kortroman fra 1982, men Sandemo laget en lengre versjon av den for ukebladet Hjemmet, og det er den som foreligger som bok nå. Romanens hovedperson Caharina, ble allerede som barn bortlovet til Malcom Järnkrona. Da hun som 27-åring fikk et brev der han brøt forlovelsen, reiser Catharina til godet hans, forkledd som tjenestepike. Her kastes hun inn i et drama av kvinnehersketeknikk, mord og løgner. Og en gåtefull dør som skal skjule en hemmelighet. Det hviskes også om at gamle erverdige fru Agnetha Järnkrona skal gå igjen på godset. Da også Catharinas liv blir satt i fare, tilstår hun for Malcom hvem hun er, og et kjærlighetsforhold oppstår mellom de to, og boblen av ondskap sprekker på godset, slik at trådene nøstes sammen i god Sandemostil.  Boken ble utgitt som bok nr 21 i «Sandemoserien».

## Utgivelser i utvalg
*«Margit Sandemos beste føljetonger nr 21», Bladkompaniet 1982 ISBN 82-509-1408-2
*«Margit Sandemos beste dobbeltbok», Schibsted Forlag 2006

## Kilder
*«Kjære Margit», Bladkompaniet 1994
Spanias Grand Prix 2010

**Spanias Grand Prix 2011** (offisielt navn: *LII Gran Premio de España* var et Formel 1-løp som ble arrangert 9. mai 2010 på Circuit de Catalunya i Montmeló, Spania. Det var det femte løpet i Formel 1-sesongen 2010, og det første løpet i den europeiske delen av sesongen. Det ble vunnet av Red Bulls Mark Webber, som også startet fra pole position og ledet løpet fra start til mål. På de andre pallplasseringene kom Fernando Alonso i Ferrari og Sebastian Vettel i Red Bull.

## Klassifisering
### Kvalifisering

**Noter til tabellene:**
*  - Vitalij Petrov fikk en gridstraff på fem plasser for å ha skiftet girkasse etter at han krasjet under fritrening og skadet bakenden på bilen.
*  - Timo Glock og Lucas di Grassi i Virgin fikk begge en gridstraff på fem plasser fordi teamet ikke meldte fra til FIA om endringer i girutvekslingen innen tidsfristen for dette.
*  - Hispanias Karun Chandhok fikk også en gridstraff på fem plasser for en lignende girkasse-relatert forseelse.

### Løpet

**Noter til tabellene:**
*  - både Lewis Hamilton og Vitantonio Liuzzi ble klassifisert ettersom de hadde fullført over 90% av løpsdistansen.

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Referanser


## Eksterne lenker
*
Taito (selskap)

**Taito** er en japansk TV-spillsutvikler. Selskapet ble startet 1953 av russeren Michael Kogan og solgte da vareautomater. I 1992, lagde Taito en CD-ROM-basert spillkonsoll med navnet WOWOW, men systemet ble ikke lansert. Selskapet eies siden 2005 av Square-Enix.

## Kjente spill
Kjente spill/spillserier som inngår i selskapet er blant annet følgende:
* Arkanoid
* Bubble Bobble
* Bust-A-Move
* Lufia
* Qix
* Space Invaders
* LostMagic

## Referanser


## Eksterne lenker
*
Fliktangkvabbe

**Fliktangkvabbe** er en liten tangkvabbeart.

Denne arten kan kjennes på den frynsete kjøttfliken mellom øynene, og på at ryggfinnen har et hakk mellom pigg- og bløtstråledelen. Den kan bli opptil 8,5&nbsp;cm lang.

Fliktangkvabbe er utbredt i Svartehavet, Middelhavet og i det nordøstre Atlanterhavet fra Kanariøyene, Madeira og Marokko til sørvestkysten av De britiske øyer. Arten er knyttet til fjæresonen og forekommer i tidevannsdammer og på grunt vann med fjellbunn.

Den er den eneste arten i slekten *Coryphoblennius*.

## Litteratur
* 

## Eksterne lenker
* 

*
Sambódromo da Marquês de Sapucaí

**Sambódromo da Marquês de Sapucaí** er en sambadrom (en sambaarena) i sentrum av Rio de Janeiro. Her konkurrerer sambaskolene hvert år under karnevalet. Sambadromen er tegna av Oscar Niemeyer og ble bygd i 1984. Den består av en 700 meter lang gate med tribuner langs begge sidene. Den har en tilskuerkapasitet på rundt 90&nbsp;000. I enden av arenaen ligger plassen Praça da Apotese, hvor danserne samles etter paraden. Denne plassen brukes også av og til til konserter.

Sambadromen skal brukes under Sommer-OL 2016 som arena for bueskyting og maraton. Før OL vil tilskuerkapasiteten økes med ytterligere 18&nbsp;000.

## Referanser


## Eksterne lenker
*
Shengli oljekraftverk

** Shengli oljekraftverk** er et varmekraftverk i provinsen Shandong i det nordlige Kina. Det har en installert produksjonskapasitet på 1000 MW. Brenseltypene er olje. Operatør er selskapet SEPCO.

## Eksterne lenker
* Electricity Restructuring in China: The Elusive Quest for Competition – Russell Pitman og Vanessa Zhang, USAs justisdepartement (April 2008). Besøkt 22. oktober 2011.
Fadlabi

**Cassius Fadlabi** (født ) er en norsk-sudansk kunstner, skribent og performer bosatt i Oslo. Fadlabi er oppvokst i Khartoum, Sudan. Fra 2003 har han bodd i Norge. Han er utdannet ved Kunstakademiet i Oslo (KHiO), Al-Neelain University i Khartoum og Sudan University of Science and Technology. Til daglig driver han Kartohum Contemporary Art Center i Oslo sammen med Karin Erixon.

## Bakgrunn og arbeid
Fadlabis første utstilling var på Goethe Instituttet i Khartoum, 1998. I 2008 var han med på å etablere utstillingskonseptet *One Night Only*, en kunstnerdreven plattform i Oslo som presenterte en kunstner hver mandag.

Fadlabi er kjent for sin fremføring av diktet «Naomi» under minnemarkeringen i Oslo 22. juli 2012 rett før Karpe fremførte sangen «Påfugl».

I 2014 presenterte Fadlabi og Lars Cuzner kunstprosjektet *European Attraction Limited*. De gjenopprettet *Kongolandsbyen*. Den originale Jubileumsutstillingen på Frogner 1914 var en menneskelig menasjeri som viste fram åtti senegalesiske kvinner, menn og barn under primitive forhold til allmenn beskuelse og fornøyelse i flere måneder. I mai 2014, som en del av grunnlovsjubileet i 1914, åpnet Fadlabi og Cuzner en rekonstruksjon av utstillingen. De utfordret originalutstillingen, især at Norge hadde hatt en utstilling med menneskelig menasjeri med tilskuere. 

Fadlabi har hatt verk utstilt blant annet på Sharjah Biennial 11, Bergen Assembly, Museet for Samtidskunst (Oslo), Kunsthall Oslo, Unge Kunstneres Samfund (Oslo), Munchmuseet i bevegelse (Oslo), NY Art Book Fair (New York), Performa 15 (New York), Temporary Gallery (Köln), Nile Sunset Annex (Kairo), Al Riwaq (Manamah), The Saudi Arts Council (Jeddah), Darat Al Funun (Amman), Townhouse (Kairo), Survival Kit (Riga) og Chroma Zone (Saint Paul, Minnesota).

## Referanser


## Eksterne lenker
* 
*  Fadlabi offisiell side
Steinborer

**Steinborer** er en tangkvabbeart. Den har en grenet «antenne» over hvert øye, og kan bli opptil 30&nbsp;cm, selv om den som regel er kortere enn 20&nbsp;cm. 

Utbredelsen omfatter det nordøstlige Atlanterhavet fra Marokko til De britiske øyer, Middelhavet og Marmarahavet. Eldre litteratur angir at den finnes ved Madeira og Azorene, men det skyldes forveksling med en annen art, *Parablennius ruber*. Selv om den er vanlig ved Skottland, er den aldri funnet i Norge.

Steinborer finnes fra fjæra og ned til ca.&nbsp;12&nbsp;m dyp. Eldre fisker finnes på steingrunn, mens små fisker holder til i områder med tare. Arten er svært nysgjerrig og blir ofte sett av sportsdykkere.

## Litteratur
* 

## Eksterne lenker
* 
*
Øyeflekket tangkvabbe

**Øyeflekket tangkvabbe** er en tangkvabbe fra europeiske farvann.

Den en karakteristisk høy ryggfinne med en øyelignende flekk. Denne flekken minner om tegninger på sommerfuglvinger, og har gitt arten navn på mange språk, for eksempel *havsfjäril* på svensk. Lengden kan bli opptil 20&nbsp;cm.

Utbredelsen omfatter Middelhavet, Svartehavet og det nordøstre Atlanterhavet fra Marokko til Den engelske kanal. Øyeflekket tangkvabbe forekommer på dypere vann, 10&ndash;100&nbsp;m, enn de fleste andre tangkvabber. Den finnes helst på skjellbunn og på steder med kalkalger.

## Litteratur
* 

## Eksterne lenker
* 
*
Tangkvabbe

**Tangkvabbe** er den eneste tangkvabbearten som forekommer i norske farvann.

Den er den eneste europeiske tangkvabben uten grenete utvekster på hodet, og kan også kjennes på at den lange ryggfinnen har et lite hakk mellom pigg- og bløtstrålene. Huden mangler skjell, og fargen kan skifte raskt slik at fisken glir inn i omgivelsene. Lengden kan bli opptil 18&nbsp;cm.

Arten er utbredt i det nordøstre Atlanterhavet fra Marokko og Madeira til Færøyene og Norge. Det finnes også i det vestlige Middelhavet, men er ikke vanlig der. I Norge finnes den bare fra på vestlandskysten fra Rogaland til Sogn og Fjordane.

Tangkvabbe er en typisk fisk for fjæresonen og er tatt ned til 30&nbsp;m dyp. Den lever mellom tang på hard bunn. 

## Litteratur
* 
* 

## Eksterne lenker
* 
*
Kverndalen

**Kverndalen** kan ha flere betydninger.

## Steder
* Kverndalen – et boligområde på Jessheim.
* Kverndalen – en bydel i Skien.
* Kverndalen i Hedmark.

## Personer
* Sebjørn Kverndalen, en norsk rosemaler fra Nore i Numedal som levde i Norge på 17- og 1800-tallet

## Industri
* Kverndalen Brug – en hjørnesteinsbedrift på Jømna i Elverum kommune i Hedmark.
Quang Tri (provins)

**Quang Tri** (på vietnamesisk *Quảng Trị*) er en provins i nordre Vietnam. 

## Administrativ innleding
I tillegg til byene Đông Hà og Quảng Trị, er Quang Tri delt inn i åtte distrikter:

* Cam Lộ
* Cồn Cỏ
* Đa Krông
* Gio Linh
* Hải Lăng
* Hướng Hóa
* Triệu Phong 
* Vĩnh Linh

## Geografi

Quang Tri er plassert i det nordlige, sentrale Vietnam, og grenser i nord til Quang Binh, Huế i sør og Savannakhet i Laos i vest. Mot øst ligger provinsen mot Sørkinahavet, med en kystlinje på 75 km. Bortsett fra det flate kystlandskapet, er provinsen dominert av høydedrag, åser og Trường Sơn-fjellene. 

Fjellene har trange daler og bratte fjellsider som er dekket av tett eviggrønn løvskog, og de fleste fjelltoppene er mellom  og  meter over havet, men noen er opptil  moh.

Fra vannskillet i det sentrale høylandet innen provinsen, renner elvene enten østover mot Sørkinahavet, eller vestover mot Laos eller Kambodsja. De som renner østover, går gjennom bratte juv og trange daler direkte mot kysten, hvor de det siste stykket renner rolig på sandbunn ut mot havet. Elvene som renner vestover følger lengre ruter gjennom varierende terreng.

Det smale kystlandskapet mellom fjellene og havet består av steinete områder og belter av sanddyner, og der hvor det er muligheter til landbruk, er det hovedsakelig rismarker.

Værmessig varierer det mellom store temperaturforskjeller og nedbør, med varme og tørre sørvestlige vinder i perioden mai til september, og kjøligere og våtere vær i regntiden, mellom november til midten av mars. Gjennomsnittstemperaturen er 24 °C, kan bli så lav som ned til 7 °C i regntiden.

## Historie

Området var opprinnelig befolket med Chamfolket som snakket et malayopolynesiske språk. Området ble erobret sammen med det meste av dagens sentrale Vietnam av det kinesiske Qin-dynastiet, men ble etter Chamfolkets opprør mot den kinesiske herskeren ble dette en del av kongedømmet Champa. Utover på 1300- og 1400-tallet ble området invadert av vietnamesiske klaner og etter hvert befolket av vietnamesere.

Hele regionen ble inntatt av Frankrike i 1874, og ble fra 1887 en del av Fransk Indokina som en del av protektoratet Annam. Da Vietnam ble delt etter Genève-konferansen i 1954, ble Quang Tri den nordligste provinsen i Sør-Vietnam og grensende opp til Den demilitarisert sonen. Dette gjorde at provinsen ble en sentral krigsskueplass under Vietnamkrigen, særlig under Tết-offensiven og slaget ved Khe Sanh (som ligger i provinsen) i 1968, og under Påskeoffensiven i 1972 hvor hele provinsen ble inntatt av Nord-Vietnam for en periode, som behold deler av den resten av krigen.

## Se også
* Slaget ved Khe Sanh
* Første slag om Quảng Trị
* Andre slag om Quảng Trị

## Eksterne lenker
* 
* Provinsens offisielle nettsider
Maogang

**Maogang** (kinesisk: 茂港区; pinyin: *Màogǎng Qū*) er et bydistrikt i byprefekturet Maoming i provinsen Guangdong i Folkerepublikken Kina.

Maogang har et areal på 372 km² og teller ca. 470.000 innbyggere (2003). 

## Eksterne lenker
* Lokalregjeringens hjemmesider
Maonan (Maoming)

**Maonan** (kinesisk: 茂南区; pinyin: *Màonán Qū*) er et bydistrikt i byprefekturet Maoming i provinsen Guangdong i Folkerepublikken Kina.

Maonan er et areal på 507 km² og teller ca. 740&nbsp;000 innbyggere (2003). Det er sentrum for Maoming.
Jiangcheng

**Jiangcheng** (kinesisk: 江城区; pinyin: *Jiāngchéng Qū*, jyutping: *Gong<sup>1</sup>sing<sup>4</sup>*) er et bydistrikt i byprefekturet Yangjiang i provinsen Guangdong i Folkerepublikken Kina.

Jiangcheng har et areal på 453 km² og teller ca. 630.000 innbyggere (2003). 

## Eksterne lenker
* Lokalregjeringens hjemmesider
Fotogram

Et **fotogram** er et fotografisk bilde som er laget ved lysets direkte innvirkning på et lysfølsomt medium, uten bruk av linser eller andre fokuseringsmåter. Man Ray var en av de fremste utøverne av denne kunstformen.
Spektrale bevis

**Spektrale bevis** er en form for bevisførsel basert på drømmer og visjoner. Det ble tillatt i domstolen i løpet av hekseprosessene i Salem i tiden 1692–1693 av det utpekte justitiarius William Stoughton. Bokheftet *A Tryal of Witches* ble tatt fra en nær samtidig rapport av hekseprosessene i Bury St. Edmunds i England i 1662, og denne ble benyttet som en modell for, og ble referert til, i domstolen da forhørsdommerne lette etter at slike bevis kunne bli benyttet i en rettssal.

Spektrale bevis var vitnemål hvor den anklagede heksens ånd (engelsk: *spectre* = gjenferd) opptrådte for vitnet i en drøm eller en visjon (som for eksempel en svart katt eller ulv). Drømmen eller visjonen ble tillatt som bevis. Således kunne vitnene (som ofte var de som anklaget eller beskyldte) bevitne at «Goody Proctor bet, kløp og nesten kvalte meg», og det ble tatt som bevis for at det anklagede faktisk var ansvarlig for biting, klyping og kveling til tross for at de var et annet sted på samme tid.

Thomas Brattle, en handelsmann i Salem, merket forbauset hvor lett vitnene unngikk nøye granskning «når de som ble rammet hadde til hensikt og siktet til kun framtoningen og formen av slikt noe, sier G. Proctor, likevel sverger de bestemt at G. Proctor faktisk plagde dem; og de ble tillatt å gjøre så; som om det var ingen virkelig forskjell mellom G. Proctor og framtoningen av G. Proctor».

Prost Cotton Mather argumenterte at det var formålstjenlig å tillate spektrale bevis i en juridisk rettergang, men advarte mot at domfellelse ikke burde bli basert på spektrale bevis alene da det var mulig for Djevelen å ta formen eller framtoningen til en uskyldig person. Robert Calef, en handelsmann, utga kampskriftet *More Wonders of the Invisible World* i 1700 hvor han kritiserte Mather for denne posisjonen. Calef fikk ikke tillatelse til å utgi sine innvendinger sin bok i Boston, og måtte derfor få den trykket i England. Increase Mather, far til Cotton Mather, demonstrerte mot boken ved å la den offentlige brente boken ved Harvard.

Prost Increase Mather ble en motstander av spektrale bevis, men først *etter* at de anklagede i Salem var blitt hengt. Hans begrunnelse var ikke på det grunnlag at det faktisk var falske vitnemål, men for at det *kunne* være et bedrageri av demoner. Han utga *Cases of Conscience Concerning Evil Spirits Personating Men, Witchcrafts, infallible Proofs of Guilt in such as are accused with that Crime*, hvor han argumenterte at «Det var bedre at ti mistenkte hekser burde slippe unna enn at en uskyldig person burde bli dødsdømt.»

## Referanser


## Eksterne lenker
* Salem Witch Trials FAQ Page
Vilhelm Solheim

**Vilhelm Solheim** (født 1871, død 17. mars 1892 på Hovedøya) var en norsk student som begikk selvmord på Hovedøya i 1892. Solheim hadde tilknytninger til Kristiania-bohemen, og saken vakte derfor stor oppsikt i pressen. Det ble rettet anklager mot forfatterne Arne Dybfest og Tryggve Andersen for delaktighet i selvmordet. Dybfest begikk selv selvmord bare noen måneder senere.

Solheim studerte i Kristiania på begynnelsen av 1890-tallet. Han var litterært interessert, drømte om å bli forfatter, og hadde venner blant bohemen, særlig Arne Dybfest. Han hadde fått noen småting på trykk i avisene. Peter Egge, som bare møtte ham én gang, omtaler ham som «en eksaltert, en noe oppskrudd person», mens Margrete Kjær omtaler ham som «nervøs og ulykkelig».

16. mars 1892 fulgte Arne Dybfest vennen Solheim ned til bryggene i Kristiania, hvor en flyttmann rodde ham over til Hovedøya. Kort etter ble det hørt skudd fra øya. Det viste seg at Solheim hadde skutt seg og var død, 21 år gammel.

Selvmordet fikk et etterspill i avisene. Dagen etter, 17. mars, sto et dikt av Solheim i *[[Dagbladet]]*, og dagen etter kom Dybfests nekrolog over vennen på trykk. Samtidig antydet avisene at Dybfest hadde oppfordret Solheim til å begå selvmord. Politiet tok ut tiltale mot ham for å ha unngått å forhindre selvmordet, noe Dybfest nektet for. Avisene var overbevist om at Dybfest var skyldig, og angrep ved samme anledning Kristiania-bohemen, som både Solheim og Dybfest var tilknyttet, og de «dekadente» dikterne. Samme sommer hoppet Dybfest over bord fra en båt utenfor Brattholmen fyr og omkom.

Saken fikk også et etterspill for den da 25 år gamle filologistudenten Tryggve Andersen, den senere forfatteren av *[[I cancelliraadens dage]]*, som også var en bekjent av Solheim. Solheim hadde hatt en venninne, den 18 år gamle Clara Levy, en av Norges første kvinnelige studenter, og datter av skuespilleren Ludovica Levy. Et fotografi av henne ble funnet på den avdøde, og Solheim hadde gitt Andersen i oppdrag å overbringe henne beskjeden om selvmordet. Andersen hadde tidligere frarådet Solheim å bli forfatter. Etter selvmordet tok han Clara Levy med på Gravesens Café. Han ble senere beskyldt for å ha forført henne, og for å ha vært delaktig i Solheims selvmord ved å knuse forfatterdrømmen hans. Universitetskollegiet fattet interesse for saken, slik at Andersen måtte skrive et forsvarbrev for å renvaske seg.

Andersens forsvarskrift ble gjenfunnet i 1999. På grunnlag av dette mener kritikeren Espen Søbye at Dybfest og Andersen må frikjennes for ansvaret for Solheims død. Den egentlige årsaken skal ha vært Solheims gjeld hos hybelvertinnen fru Sørensen, som skal ha forsøkt å utnytte ham ved hjelp av gjelden.

## Referanser


## Litteratur
* Arne Dvergsal: «Sannheten om et ukjent geni», i *[[Dagbladet]]* 20. mars 2000.
* Peter Egge: *Minner fra barndom og ungdom*. Oslo: Gyldendal, 1948.
* Margrete Kjær: *Nils Kjær og hans samtidige*. Oslo: Gyldendal, 1950.
Johan Munters

**Johan Munters** (født 23. august 1978 i Jakarta, Indonesia) er en svensk tidligere skihopper som representerte Holmens IF og Trønderhopp.

Han konkurrerte internasjonalt i årene 1995-2001. Hans beste sesong var 2000/01, da han to ganger ble blant de 30 beste i verdenscuprenn og ble nummer 62 sammenlagt i verdenscupen og nummer 59 i den tysk-østerrikske hoppuka. Beste individuelle plassering i enkeltrenn i verdenscupen var 18.-plass i Kuopio 24. november 2000.

I VM i Lahtis i 2001 ble han nummer 49 i normalbakken og 50 i storbakken, begge av 50 deltakere, og var på det svenske laget som ble nest sist av 11 lag i begge lagkonkurransene. Han ble svensk mester i liten bakke i 2002.

## Referanser


## Kilder
* Svenska Skidförbundet: Backe/nordisk kombination (svenske mestere i skihopping og kombinert, besøkt 22. oktober 2011)

## Eksterne lenker
*
Utvika Camping

**Utvika Camping** er en campingplass ved Tyrifjorden i Hole kommune. Utvika Camping ble anlagt i 1990, og ligger langs Fv155 (gamle E16) sørvendt til ved Tyrifjordens østside, kun 35 minutter med bil fra Oslo. 

Plassen har hytter til leie og sesongplasser og turistplasser for campingvogner, bobiler og telt. Sommersesongen er fra 1. mai til 12. oktober. Servicebygget har kiosk og kafé med alle rettigheter, samt sanitæranlegg.

Utvika camping ligger nært Krokskogen og Tyrifjorden, noe som gir mange muligheter for aktiviteter. Plassen har utleie av båter og kanoer. 

## Terroraksjonen i 2011

Etter eksplosjonen i Oslo Sentrum 22. juli 2011 gjennomførte en person utkledd som politi en skytemassakre på Utøya. Brygga ved Utvika Camping ligger ca. 515 meter nordøst for Utøya, og er Utøyas nærmeste fastlandspunkt. Mange av ungdommene rømte fra øya ved å svømme mot fastlandet. Flere holdt på å drukne i det kalde vannet før de ble reddet opp i småbåter som kom til unnsetning. Mange ble satt i land ved Utvika Camping, og flere av campingturistene hjalp til i redningsarbeidet.  

Da skytingen startet var det 564 personer på Utøya. I alt 69 personer mistet livet i massakren.

## Bildegalleri

Fil:Utøya 2.jpg|Minnestein på brygga ved Utvika Camping


## Se også
* Utøya
* Utøykaia

## Referanser

## Litteratur
*
*

## Eksterne lenker
* Utvika Campings hjemmeside
Odiøs gjeld

***Odiøs gjeld*** ( eng. *odious debt*) er et begrep i folkeretten som betegner statslån som på grunn av dets bakgrunn ikke burde være lovlig eller forpliktende for etterfølgende regjeringer. Begrepet kan brukes i situasjoner hvor gjelden er opptatt av et regime som brukte lånene til formål som tydeligvis ikke var til befolkningens beste, slik som angrepskrig. I slike tilfeller kan det argumenteres med *odiøs gæld* – at gjelden tilhører regimet som opptok den og ikke den legitime staten som helhet. I den forbindelse kan det sammenlignes med kontrakter som er underskrevet under tvang.

Begrepet ble først formaliseret i en avhandling fra 1927 av Alexander Nahum Sack, en russisk emigrant og juridisk teoretiker. Han baserte sine observasjoner på forskjellige tilfeller fra det 19. århundre, blant annet Mexicos avvisning av å anerkjenne den gjeld der var tatt opp under det foregående regime ledet av Maximilian av Mexico, og på den amerikanske og cubanske avvisning av at Cuba skulle være forpliktet av gjeld som var opparbeidet av Spanias kolonistyre.

## Eksterne lenker
* Odious and Illegitimate Debt Fact Sheets
* Jubilee Iraq – Odious Debt
* Probe International – Odious Debts
*  
* Cato Institute Policy Analysis no. 526 "Iraq's Odious Debts" by Patricia Adams
* Odious Debt by Seema Jayachandran and Michael Kremer
Michelles

**Michelles** (tidligere **The Shadles**) var et poprockband fra Molde som var aktive fra tidlig på 1960-tallet til 1970.

## Historie

The Shadles oppsto tidlig på 60-tallet i godtemplarungdomslaget (nå Juvente) Varden, Moldes største ungdomsklubb med over tusen medlemmer. De opptrådte jevnlig på klubbens faste arrangement Lørdagskroken. De deltok også i forskjellige konkurranser, som i en pop-konkurranse på Sunndalsøra Samfunnshus i august 1966 med Vidar Lønn-Arnesen, den gang kjent fra *[[Ti i skuddet]]*, som konferansier.

Bandet skiftet navn til Michelles i 1967 da de bestemte seg for å satse på en profesjonell musikkarriere. Oslo-restauranten Ribo (hvor Dizzie Showteater holder til) ble et av bandets faste spillesteder. Dizzie Tunes kom en kveld for å lytte på bandet, og dagen etter ble de tilbudt platekontrakt av Yngvar Numme. Den ble underskrevet 5. februar 1968. Tre singler ble utgitt på Jørg-Fr. Ellertsens plateselskap Troll. Tre låter fant veien til Norsktoppen, med en andreplass for «Hvor er du?» som bestenotering.

Bjørn Solstad forlot Michelles i 1968 for å bli med i Bent Sølves. 1. mai året etter omkom han sammen med moldemusikerne Geir Schumann og Svein Jens Thorsø i en flyulykke, den såkalte Bent Sølves-ulykken. Terje Sørensen tok over som bassist etter Solstad og gruppen var aktiv som kvartett fram til 1970.

Bandet framførte norske og engelske tekster. Debutplata fra 1968 var en singel med Roy Orbisons «You've Got Love» gjort kjent av Johnny Wilson, og «I don't want to Spoil the Party» av John Lennon og Paul McCartney, fra Beatles-albumet «Beatles '65». I 1968 utga de en singel med låtene «Kom tilbake», en oversettelse av Gary Geld og Peter Udells «Ginny Come Lately», og «Hvor er du?», en oversettelse av Doc Pomus og Mort Shumans «Save the Last Dance for Me». Begge ble omskrevet til norsk av Karl Ove.

## Diskografi

* Michelles &ndash; «You've Got Love»/«I Don't Want To Spoil The Party», singel (Troll, 1968)
* Michelles &ndash; «Hvor er du?»/«Kom tilbake», singel (Troll, 1968)
* Michelles &ndash; «Du må tro»/«Fatter», singel (Troll, 1969)

## Medlemmer

### The Shadles (tidlig 1960-tall&ndash;1968)

* Ronald «Ronny» Eide (vokal)
* Jan Henrik «Ringo» Lien (trommer og vokal)
* Jørgen «George» Kjørsvik (gitar)
* Bjørn «Tico» Solstad (bassgitar og vokal)
* Terje «Terry» Sørensen (gitar og vokal)

### Michelles (1968&ndash;1970)

* Ronald Eide (vokal)
* Bjørn Solstad (1967&ndash;68, bass og vokal)
* Terje Sørensen (gitar 1967&ndash;68, bass 1968&ndash;70)
* Jan Henrik Lien (trommer og vokal)
* Svein Strande (orgel 1967)
* Jens O. Jørgensen (orgel 1967-70)

## Referanser



## Eksterne lenker

* Plekterfesten: Michelles
* Plekterfesten: The Shadles
* 
* 
* 
* 
* 
*
Tromsø Cykleklubb

**Tromsø Cykleklubb** er en sykkelklubb som ble etablert 23. mars 1973. Klubben har hatt en jevn vekst hele tiden, unntatt på 1990-tallet, da klubben lå «død». Klubben har pr. 2011 ca. 300 medlemmer.

Klubben markerte seg flere ganger på 70- og 80-tallet med flere norgesmestre, og deltagere på landslaget, for både kvinner og menn.

## Eksterne lenker
*
Synkronsvømming under Panamerikanske leker 2011

**Synkronsvømming under Panamerikanske leker 2011**. Synkronsvømming var en av flere sporter i de 16. Panamerikanske leker som ble arrangert i Guadalajara i Mexico i perioden 14. til 30. oktober 2011. Det ble konkurrert i duett og lag for damer, Canada ble beste nasjon, de vant begge gullmedaljene.

## Medaljer

### Medaljevinnerne

## Eksterne lenker
*  Panamerikanske leker 2011
Jon Vidar Bergan

**Jon Vidar Bergan** (født 1963) er en norsk oversetter, sakprosaforfatter og plateanmelder. 

Han er fagansvarlig for «pop og rock» i *[[Store norske leksikon]]*. Han var deltaker på det norske popquizlaget i den nordiske TV-serien *[[Pick-Up (TV-program 1997)|Pickup]]* fra 1997, arrangerte popquiz i Drammen i perioden 2004–2009 og i Hokksund i perioden 2007–2011. Han har vært plateanmelder i flere tidsskrift, blant andre *[[Drammens Tidende]]*, *[[Musikknyheter.no]]*, *[[Faro Journalen]]*, *[[Natt & Dag]]*, *[[Fan Fanzine]]* og *[[Live City]]*.

I 2006 utga han *Store rock- og popleksikon* på Kunnskapsforlaget. Han er redaktør for 2013-utgaven av Jan Eggums *Norsk pop og rockleksikon* utgitt av Vega forlag.

## Referanser
Rickard Fröier

**Rickard Fröier** (født 31. august 1980) er en svensk tidligere skihopper som representerte IF Friska Viljor.

Han konkurrerte internasjonalt i årene 1996-2002. Han greide aldri å ta poeng i verdenscupen; hans beste plassering var 45.-plass i Trondheim 13. mars 1998. Fröier deltok i VM i 1997, 1999 og 2001, med 39.-plass (av 50 deltakere) i normalbakken i Lahtis i 2001 som beste individuelle plassering. Han ble svensk mester i stor bakke i 1996 og 1998.

## Referanser


## Kilder
* Svenska Skidförbundet: Backe/nordisk kombination (svenske mestere i skihopping og kombinert, besøkt 22. oktober 2011)

## Eksterne lenker
*
Skysskortet

**Skysskortet** er navnet på reisekort for kollektivtrafikken i Vestland, gjennom Skyss, som administrerer kollektivtilbudet i fylket. Skysskortet var tidligere knyttet til et billettsystem kalt Atries, som nå er faset ut og ikke lenger er i bruk i Vestland. I dag kan man kjøpe periodebilletter på Skysskortet i Skyss nettbutikk, i en løsning som er levert av WTW AS, som også står bak appen Skyss Billett. Salgsandelen i nettbutikken i hele Vestland var i 2023 på 0,5 prosent.

Siden lanseringen i 2013 har appen Skyss Billett overtatt over 80 prosent av salget av billetter i kollektivtrafikken i Vestland. 

Prosessen med et felles billetteringssystem for bussene i fylket ble startet av ruteselskapene Gaia Trafikk og HSD tidlig på 2000-tallet. Innkjøpsprosessen var nesten fullført da det ble vedtatt å konkurranseutsette kollektivtrafikken i fylket. Dermed ble innkjøpet overtatt av Hordaland fylkeskommune, som undertegnet kontrakten med den tyske leverandøren Atron i 2005. Da Skyss ble opprettet i november 2007, ble ansvaret for å fullføre billetteringsprosjektet lagt dit.

Etter en utviklingsperiode ble implementeringen av det nye systemet startet i ruteområdet for Austevoll i 2008. Systemet ble deretter gradvis innført i område for område i fylket (se liste under). I perioden april til juli 2010 var Bergen og kommunene i vest de siste områdene som fikk det nye systemet installert om bord i bussene, og billettautomater for selvbetjening sto klare på bybaneholdeplassene da den åpnet 22. juni. I juli 2010 var systemet ferdig installert i hele Hordaland og det gamle BusPos-systemet faset ut.

Billettsystemet måtte som IT-systemer flest gjennom utvikling og feilretting, og prosjektet ble kraftig forsinket underveis. Oppstarten av bybanen, som var avhengig av billettautomater på holdeplassene, gjorde at innføringen i Bergen ikke kunne utsettes til tross for at ikke alle problemer var løst. Innføringsproblemene var i hovedsak av teknisk art, blant annet med problemer med stabiliteten på utstyret. Det ble også rettet kritikk mot brukervennligheten i systemet. Passasjertallene for bergensområdet i årene etter innføringen tyder på at det ikke var nevneverdige tap knyttet til innføringen av nytt billettsystem. 

Systemet gikk inn i ordinær drift høsten 2012. Etter at Skyss tok i bruk andre salgskanaler for billetter, ble Atries nedskalert og gradvis erstattet av andre løsninger fra leverandøren WTW. I løpet av 2022 ble de siste elementene av Atries faset ut.

## Overgangen til Skysskortet
Område for område gikk over til det nye billettsystemet i denne rekkefølgen:
* Austevoll: Januar 2008 (samtidig som anbudskontrakt startet)
* Sunnhordland: Juli 2008 (samtidig som anbudskontrakt startet)
* Hardanger og Voss: August 2008 (samtidig som anbudskontrakt startet)
* Nordhordland: 16. august 2009 (samtidig som anbudskontrakt startet)
* Bergen: 15. april&ndash;31. mai 2010
* Os: 15. april 2010
* Osterøy: 26. april 2010
* Askøy (inkl. «Snarveien»): 25. mai 2010
* Fjell: 31. mai 2010
* Sund: 31. mai 2010
* Øygarden: 31. mai 2010
* Sotra: April-mai 2010
* Bybanen: 22. juni 2010

## Referanser


## Eksterne lenker
* Skyss' side om Skysskortet
Terje Sørvik

**Terje Sørvik** (født 1967) er en norsk politiker (Ap) som fra 2021 til 2025 var stortingsrepresentant for Nord-Trøndelag.

Han var innvalgt i Vikna kommunestyre fra 2007 til 2011 og igjen fra 2015, i nye Nærøysund kommune fra sammenslåingen i 2020,og Nord-Trøndelag fylkesting fra 2007 og frem til sammenslåingen av Nord- og Sør-Trøndelag i 2018. Han var nestleder i Nord-Trøndelag Ap fra 2010 til 2012 og fylkesråd for regional utvikling i Nord-Trøndelag fra 2011 til 2018, fra 2013 som fylkesrådets nestleder. Etter fylkessammenslåingen ble han medlem av Trøndelag fylkesting og leder i hovedutvalget for næring.

Sørvik vokste opp på Ottersøya og bor på Rørvik. Han er faglært sveiser og arbeidet i 24 år med skipsbygging, blant annet i 13 år som personal- og kvalitetsleder ved Moen Slip på Kolvereid. Mellom 2009 og 2011 arbeidet han med å etablere en avdeling på Kolvereid for vekstbedriften Ytre Namdal Vekst. Fra og med 1.10.2025 er han Daglig leder ved Ytre Namdal Vekst as, i Nærøysund.

## Referanser


## Eksterne lenker
* 
*
Ares Vallis

**Ares Vallis** er en dal på Mars, oppkalt etter det greske navnet for Mars; Ares, krigsguden. Den har tilsynelatende blitt skåret ut i terrenget av væsker, muligens vann. Dalen 'flyter' nordvestover og ut i det kuperte Margaritifer Terra hvor Iani Chaos-fordypningen (180&nbsp;km lang og 200&nbsp;km bred) er koblet til begynnelsen av Ares Vallis av en 100&nbsp;km bred overgangssone rundt 342,5°&nbsp;Ø (17,5&nbsp;W) og 3°&nbsp;N. Den fortsetter deretter gjennom det gamle høylandet Xanthe Terra, og ender i den delta-lignende regionen Chryse Planitia. Ares Vallis var landingsstedet for NASAs romsonde *[[Mars Pathfinder]]* som studerte et område av dalen nær grensen til Chryse i 1997.

## Referanser


## Eksterne lenker
*
Connor Wickham

**Connor Neil Ralph Wickham** (født 31. mars 1993) er en engelsk fotballspiller som fra den 30. juni 2023 er klubbløs.

I august 2015 ble Wickham solgt fra Sunderland AFC til Crystal Palace FC med en overgangssum verdt £8 millioner pund. Wickham skrev under på en femårskontrakt.

## Referanser


## Eksterne lenker
*
Jeremiade

**Jeremiade** (fra tysk, etter profeten Jeremia) er «klagesang», «jamring»

En jeremiade er et litterært verk, vanligvis i prosa, men tidvis i poesi, hvor forfatteren bittert klager over tilstandene i samfunnet og dens manglende moral med vedvarende hånsord, og inneholder alltid en profeti om samfunnets umiddelbare eller truende sammenbrudd.

Ordet er et eponym, navngitt etter den bibelske profet Jeremia, og kommer fra det bibelske verk som er tilskrevet ham *[[Jeremias bok]]* og *[[Klagesangene]]*. Førstnevnte bok kommer med profetien om at kongedømmet Judea vil gå under, og forsikrer at dette vil skje ettersom landets herskere har brutt pakten med Herren.

:*Fra nord skal ulykken helles ut*
:*over alle som bor i landet.*

*Klagesangene* er tilsvarende klagingen over at kongedømmet Judea har gått under etter erobringen som Jeremia spådde:

:*Ensom sitter hun,*
:*den folkerike byen.*
:*Hun er blitt enke,*
:*den store blant folkene.*
:*Dronningen blant landene*
:*er blitt slave.*

Generelt benyttes begrepet jeremiade på moralistiske tekster som fordømmer et samfunn for sin ondskap og ugudelighet, og spår dets sammenbrudd og elendighet. Jeremiade var et hyppig brukt litterært grep av 1600-tallets amerikanske puritanere, særlig i prekener som «Sinners in the Hands of an Angry God» («Syndere i hendene på en rasende Gud») av Jonathan Edwards. Increase Mather, en annen framtredende puritansk prest, var overbevist om at indianerkrigene, uvanlige stormer, branner, politiske situasjoner og lignende var Guds tilstedeværelse i dagliglivet og hans straff for synder i New England. Han advarte hyppig sitt publikum om farene knyttet til Satan i sine jeremiader.

Forfattere fra Gildas til Robert Bork har hatt denne betegnelsen knyttet til sine verker. I samtidig bruk er det hyppig nedsettende, og anvendt for å antyde at teksten tone er overdrevent pessimistisk og anstrengt.

## Referanser


## Litteratur
* Luedicke, Marius K.; Thompson, Craig J.; Giesler, Markus (2010): «Consumer Identity Work as Moral Protagonism: How Myth and Ideology Animate a Brand-Mediated Moral Conflict» i: *Journal of Consumer Research* *'36* (6): 1016–32. doi:10.1086/644761.

## Eksterne lenker
* Forms of American Puritan Rhetoric: The Jeremiad, jeremiade, former for amerikansk puritansk retorikk
* The Jeremiad as a figure of speech, jeremiade som talemåte
Belgaum kullkraftverk

**Belgaum kullkraftverk** er et kullkraftverk i delstaten Karnataka i India. Det har en installert produksjonskapasitet på 81 MW. Operatør er energiselskapet Tata Power, som er en del av konglomeratet Tata Group.

## Se også
*Liste over verdens største kullkraftverk

## Eksterne lenker
* Power Projects  – Tata Power. Besøkt 25. august 2010.
Hanne Qvigstad

**Hanne Yung Qvigstad** (født 1972) er en norsk popartist kjent som **Hanaumi**. Hun kom til Norge seks år gammel, og er oppvokst i Drøbak. Før hun ble sangartist hadde hun hatt plass på Norges landslag i taekwondo, og tjenestegjort 15 måneder i Marinen.

Som artisten Hanaumi er hun mest kjent for singelen «Fisherman's Net» som lå på toppen av VG-lista i 1996. Hun debuterte med singelen *I Don't Wanna Wait* i 1995. Den ble mye spilt på radio. Gjennombruddet kom med sangen «Fisherman's Net» som lå hele 12 uker med beste plassering på 9.-plass på VG-lista i 1996. Det ble diskutert om refrenget i sanget var «I was *born* in fisherman's net» eller «I was *caught* in fisherman's net». Det ble senere oppklart av Hanaumi selv at det hun synger er «caught». Samme året kom debutalbumet *Hanaumi* ut og den lå fire uker på VG-lista. Den ble også populær i Japan. I 1998 kom hun med dance-singelen «Japanese Boy». 

På slutten av 1990-tallet endte imidlertid sangkarrieren i en nedtur, og åpen økonomisk konflikt med daværende manager Alf Wigen. Etter dette ble det stille rundt Hanaumi, men i 2006 var hun tilbake med albumet *Games You Play*.

## Diskografi
;Album
* *Hanaumi* (1996)
* *Partylife* (1998)
* *Games You Play* (2006)

;Singler
* *I Don't Wanna Wait* (1996)
* *Fisherman's Net* (1996)
* *Japanese Boy* (1998)
* *Games You Play* (2006)
* *How Did You Wait For Me* (2006)

## Referanser


## Eksterne lenker
* Hanaumi - ''I Don't Wanna Wait'' musikkvideo YouTube
* Hanaumi - ''Fisherman's Net'' musikkvideo YouTube
* Hanaumi - ''Japanese Boy'' YouTube
Rosa kullkraftverk

**Rosa kullkraftverk** er et kullkraftverk i Shahjahanpur i delstaten Uttar Pradesh i India. Det har en installert produksjonskapasitet på 600 MW, som ble ferdigstilt med driftsstart i 2006. Det skal utvides til  MW totalt innen 2012. Operatør er energiselskapet Reliance Power, som er en del av konglomeratet Reliance Group. 

## Eksterne lenker
* Coal-based Power Projects – Reliance Power. Besøkt 22. oktober 2011.